Név: Részegh Hunor-István

Dátum: 2013.12.02

Az iskola belső világa

Óramegfigyelés falusi iskolában:

Helység: Csíkszentmárton

Iskola neve: Tivai Nagy Imre Általános Iskola

Testnevelő tanár: Ábrahám Lajos

Tornaterem: van, az orákat kint tartották a kinti kézilabda pályán

Osztályok: 1-4.

Sorakozó, igazodás, a napos tanuló jelentést ad a tanárnak az óra létszámáról. 2 kör bemelegítő futás, aztán futóiskola gyakorlatait végzik el a gyerekek, majd a tanár felsorakoztatja őket vonalsorba az alapvonalra és megmutatja a helyes felső start technikáját és közben magyarázza is. Ezt követően 3 sprintet csináltat meg velük fél pályán, a fiuk és lányok is külön futnak. Ezután a gyerekeket a párosával felállítja a pályára és mindegyik pár kap 1 kézilabdát, majd a tanár megmutatja hogyan kell passzolni helyesen és gyakoroltatja a gyerekekkel a passzolást. A következő gyakorlat a kapura dobás keresztezett lépésből, ezt is a szépen bemutatja a tanár. A gyerekek oszlopsorban állnak szemben a kapuval, mindenkinél van 1 labda és egyenként indulnak labdavezetéssel, majd dobnak kapura, közben a tanár figyeli és javítja őket. Következő gyakorlat párosával labda adogatás egész pályán, majd kapura dobás keresztezett lépéssel, először helyből majd felugrásból. Az óra utolsó részében kézilabdázás, fél pályán a lányok, fél pályán a fiuk. Levezető 3 kör futás mély légzéssel. Az óra végeztével a felszerelések elrakása és sorakozó.

Az iskolában volt elég felszerelés a gyerekek számára, jók voltak a körülmények az óra megtartásához.

A tanár nagy tapasztalattal rendelkezik, több generációnak is ő tartotta a testnevelő órákat az iskolában. Kellő szigorúsággal tanítja a gyerekeket és lassan érthetően magyarázza és mutatja be nekik a gyakorlatokat. Az iskolában a kézilabdát helyezik előtérbe és arra fektetnek nagyobb hangsúlyt, jó eredményei vannak az iskolának kézilabdában.

Óramegfigyelés városi iskolában:

Helység: Csíkszereda

Iskola neve: Nagy Imre Általános Iskola

Testnevelő tanár: Erőss Levente

Tornaterem: van, kinti pálya is van, de az órákat a teremben tartották

Osztályok: 1-4.

Sorakozó, igazodás, itt a gyerekek már önállóbbak, a tanár kiválaszt egyet és az tartja a bemelegítőt. 2 kör bemelegítő futás, aztán futóiskola gyakorlatait végzik el a gyerekek. Utána körbe állnak és gimnasztikai gyakorlatokat végeznek fejtől kezdve lefele haladva bokáig. Bemelegítő után a tanár elosztja a gyerekeket egyenlő oszlopsorokra és az alapvonalra állítja őket. A tanár mindegyik oszlopnak ad 1 kosárlabdát és elhelyez a félpályán bólyákat. Staféta versenyt játszanak a gyerekek sima sprint, majd labdával, labdavezetéssel a bólyáig majd vissza. Következő gyakorlatnál a pályára kihelyezett bólyákat kell megkerüljék a gyerekek labdavezetéssel, majd mikor a palánkhoz érnek kosárra dobás. Az óra végén erőgyakorlatokat csinálnak. Levezető 3 kör futás mély légzéssel. Az óra végeztével a felszerelések elrakása és sorakozó.

A tanár fiatal, de jó tartása van és kézben tudja tartani az órát, javítja a gyerekeket, elég szigorú, a gyerekek nagyon szeretik. A torna teremben jó higiéniai körülmények vannak, megfelelő órák tartására, felszerelésekben sincs hiány.

Az iskolában a kézilabdát és kosárlabdát helyezik előtérbe és ezekre fektetnek nagyobb hangsúlyt, jó eredményei vannak az iskolának kézilabdában és kosárlabdában.